धादिङको जितमा दुई ह्याट्रिक
‍नेपालगन्ज रंगशालामा भइरहेको एन्फा प्रेसिडेन्ट लिग फुटबलमा मंगलबार लुम्बिनी प्रदेश च्याम्पियन बाँकेको धम्बोझी युवा क्लब र वाग्मती प्रदेश लिग च्याम्पियन धादिङ समाजले जित पाएका छन् ।
नेपालगन्ज — ‍नेपालगन्ज रंगशालामा भइरहेको एन्फा प्रेसिडेन्ट लिग फुटबलमा मंगलबार लुम्बिनी प्रदेश च्याम्पियन बाँकेको धम्बोझी युवा क्लब र वाग्मती प्रदेश लिग च्याम्पियन धादिङ समाजले जित पाएका छन् ।एकतर्फी खेलमा धादिङ समाजले कर्णाली प्रदेश लिग च्याम्पियन लेकाली युवा क्लब जुम्लालाई ९–१ गोलको फराकिलो अन्तरले पराजित गर्‍यो । धादिङका दुई खेलाडीले ह्याट्रिकमा आफ्नो नाम लेखाए । अमिर श्रेष्ठले सर्वाधिक ४ गोल गरे । म्यान अफ द म्याच घोषित अमिर (तस्बिरमा) ले खेलको १७, ३६, ६० र ६२ औं मिनेटमा गोल गरेका थिए ।शिशिर लेखीले ६४, ७९ र ८२ औं मिनेटमा गोल गरेर ह्याट्रिक पूरा गरेका हुन् । संगम शाहीले ५५ औं मिनेटमा थप एक गोल गरेका थिए । लुम्बिनी प्रदेश च्याम्पियन धम्बोजीले गण्डकी प्रदेशको त्रिवेणी युवा क्लबलाई १–० ले हरायो । प्रतिस्पर्धात्मक खेलको ४२ औं मिनेटमा धम्बोजीका पूर्णबहादुर गुरुङले गरेको गोल निर्णायक भएको थियो । पूर्ण म्यान अफ द म्याचसमेत भए ।